John Mahoney

**Charles Jonathan «John» Mahoney** (1940–2018) var en amerikansk skuespiller av britisk herkomst.

## Liv og virke
### Bakgrunn
Mahoney var født og oppvokst i England. Familien hadde evakuert til Blackpool fra Manchester, som var blitt kraftig bombet under annen verdenskrig. Han begynte på skolen St Joseph's College i Blackpool. Etter krigen flyttet familien tilbake til Manchester. Mahoney vokste opp i området Withington og ble interessert i skuespill ved Stretford Children's Theatre.

Hans irske far, Reg, var baker som spilte klassisk piano, og moren, Margaret, var hjemmeværende og glad i å lese. Familiesituasjonen var ikke god, og John tok gjerne tilflukt i skuepill og var rede til å forlate hjemmet.

Mot slutten av 1950-årene utvandret han til USA, og vervet seg der i United States Army, og mistet sin engelske aksent. Han arbeidet deretter i akademiske og publisistiske yrker.

### Skuespiller
Han var 37 år gammel da han begynte som teaterskuespiller. I 1977 ble han medlem av Steppenwolf Theatre Company.

Tidlig i 1980-årene spilte Mahoney sine første roller i film og på fjernsyn. Han spilte blant i filmer av Barry Levinson (*[[Tin Men]]*, 1987), Norman Jewison (*[[Moonstruck]]*, 1987), Roman Polański (*[[Frantic]]*, 1988), Constantin Costa-Gavras, (*[[Forrådt (1988)|Betrayed]]*, 1988) Ethan og Joel Coen (*[[Barton Fink]]*, 1991, *[[Det store spranget (film)|Det store spranget]]*, 1994) og Clint Eastwood (*[[In the Line of Fire]]*, 1993). I tegnefilmen ** (2001) var han stemmeskuespiller.

I 1992 medvirket Mahoney i et avsnitt av komedieserien *[[Cheers]]*, der han spilte en pianist som var innleid for å skrive en signaturmelodi for baren. Det ble hans steg inn i spin-off-serien *[[Frasier]]* som begynte året etter. Mahoney ble særlig kjent i sin vedvarende rolle som Martin Crane i fjernsynsserien *Frasier*, der han fra 1993 til 2004 var faren til hovedpersonen. Han spilte den pensjonerte og noe bevegelseshemmede politimannen som delte liv og bolig med sin sønn, som han hadde lite til felles med. For denne rollen ble Mahoney flere ganger nominert til prisene Emmy og Golden Globe.

Han spilte katolsk prest og bror til en pasient av hovedpersonen dr. John Becker (spilt av Ted Danson) i en episode i situasjonskomedien *[[Becker]]*. Han hadde også en rolle en lang rekke episoder i serien *[[In Treatment]]* (2009). I 2010 spilte han i filmen *[[Flipped]]*.

Parallelt med film- og fjernsynsarbeidet fortsatte Mahoney som teaterskuespiller, og vant blant annet en Tony Award (1984) for sin prestasjon i stykket *The House of Blue Leaves*. Etter at *Frasier* ble avsluttet spilte Mahoney atter overveiende i teateret.

## Filmer i utvalg
* 1981: *Hudson Taylor*
* 1982: *Will: The Autobiography of G. Gordon Liddy*
* 1982: *Mission Hill*
* 1985: *Code of Silence*
* 1986: *The Manhattan Project*
* 1986: *[[Streets of Gold]]*
* 1987: *[[Tin Men]]*
* 1987: *[[Moonstruck]]*
* 1987: *Suspect*
* 1988: *[[Frantic]]*
* 1988: *[[Forrådt (1988)|Betrayed]]*
* 1989: *[[Teen Lover]]*
* 1990: *The Russia House*
* 1991: *[[Barton Fink]]*
* 1993: *[[Striking Distance]]*
* 1993: *[[In the Line of Fire]]*
* 1993–2004: *[[Frasier]]* (serie, 263 episoder)
* 1994: *Reality Bites*
* 1994: *[[Det store spranget (film)|The Hudsucker Proxy]]*
* 1995: *The American President*
* 1996: *Primal Fear*
* 1996: *[[She’s the One]]*
* 1996: *Mariette in Ecstasy*
* 1998: *[[Antz]]* (stemme)
* 1999: *The Iron Giant* (stemme)
* 2000: *The Broken Hearts Club: A Romantic Comedy*
* 2000: *[[Becker]]*, en episode 2:22
* 2001: *Atlantis: The Lost Empire* (stemmen til *Preston B. Whitmore*)
* 2005: *Fathers and Sons*
* 2006: *[[Emergency Room]]* (*ER*, episode 13x03 *Somebody to Love*)
* 2007: *Dan in Real Life*
* 2009: *[[In Treatment]]* (serie, 7 episoder)
* 2010: *Flipped*
* 2010: *[[Shit! My Dad Says]]* (serie, episode 1x08)
* 2011–2014: *[[Hot in Cleveland]]* (hserie, 6 episoder)

## Referanser


## Eksterne lenker
*